עדן גולן

עדן גולן בחזרה הגנרלית לגמר האירוויזיון
עדן גולן (נולדה ב-5 באוקטובר 2003) היא זמרת-יוצרת ומפיקה מוזיקלית ישראלית; זוכת העונה העשירית של "הכוכב הבא לאירוויזיון" ונציגת ישראל באירוויזיון 2024 עם השיר "Hurricane", שהגיע למקום החמישי בתחרות.<ref name="JC 12524"></ref>

== ביוגרפיה ==
גולן נולדה וגדלה בכפר סבא לאדי ואולגה גלגולב, שבהמשך עיברתו את שמם לגולן. הוריה ממוצא לטבי ואוקראיני. מגיל 3 וחצי ועד גיל 7 התאמנה בהתעמלות אמנותית והשתתפה במספר תחרויות שונות. בגיל 5 וחצי, בסוף שנת 2009, עברה עם משפחתה למוסקבה לצורך עסקיו של אביה. לימים סיפרה כי המעבר הזה היה קשה מאוד עבורה. לדבריה, החברה הרוסית לא קיבלה אותה. בגיל 9 החלה ללמוד פיתוח קול.

בשנת 2014 התמודדה בתחרות "הגל החדש ג'וניור 2014" שהתקיימה בארטק שבחצי האי קרים, שטח שנכבש באותה שנה על ידי רוסיה. באותה תחרות התמודדה גם הישראלית אמילי קופר. בשנת 2015 השתתפה בתחרות לבחירת הנציג הרוסי לאירוויזיון הילדים 2015, עם השיר "Schastye" אך הגיעה למקום החמישי ולא נבחרה.

בשנת 2018 השתתפה בעונה החמישית של "The Voice Kids Russia". בשלב האודישנים ביצעה את "Love on the Brain" של ריהאנה, ובחרה את פלאגיה לשמש עבורה כמנטורית. במרוצת הזמן העפילה לשלב הגמר, שם הודחה ולא דורגה בשלושת המקומות הראשונים. לאחר התוכנית נועד עמה מפיק רוסי, שהתרשם מיכולותיה וצירף אותה ללהקת פופ-בנות במוסקבה בה השתתפה במשך שנתיים.

גולן שבה לישראל בגיל 18 בתחילת שנת 2022. באותה שנה, פרסמה את סינגל הבכורה שלה, "Ghost Town", שיתוף פעולה עם המפיק הליטאי לאקי לוק, שצבר כ-700 אלף השמעות בספוטיפיי. ב-30 בדצמבר פרסמה את "Let Me Blow Ya Mind" עם TYMMA.

ב-2023 הוציאה לאור שני שירים: "Taxi" ו-"Dopamine". באותה השנה השתתפה בפרק סיום העונה השנייה של תוכנית המציאות "רואים את הקול" והודחה בסיבוב הראשון, בשלב הרושם הראשוני. באותה שנה הופיעה גם כרקדנית בקליפ לשיר "תיק קטן" של נס וסטילה.

בסוף שנת 2023 השתתפה בעונת העשור של "הכוכב הבא לאירוויזיון". בעת האודישן שלה, בו ביצעה את "Rise Up" של אנדרה דיי, לראשונה בתולדות התוכנית, צברה ציון של 100%. היא הגיעה לגמר התחרות ובחלקו הראשון של מופע הגמר, ביצעה את "I Have Nothing" של ויטני יוסטון, ומאוחר יותר את "I Don't Want to Miss a Thing" של להקת אירוסמית'. היא דורגה במקום הראשון, ונבחרה לייצג את ישראל באירוויזיון 2024.עדן גולן בליווי הרקדנים בחזרה הגנרלית לגמר האירוויזיון

ב-10 במרץ 2024 נחשף השיר "Hurricane", איתו ייצגה גולן את ישראל באירוויזיון 2024 בשוודיה. גולן התחרתה בחצי הגמר השני של האירוויזיון והעפילה לגמר.<ref></ref> בהמשך הופיעה בגמר והגיעה למקום החמישי.<ref name="JC 12524" />

במאי, ימים ספורים לאחר התחרות, החלה לשמש כפרזנטורית של חברת "נטורל פורמולה" ושל רשת פוקס.
במצעד ההצדעה לישראל, ניו יורק 2024
ביוני 2024 השתתפה במצעד ההצדעה לישראל בניו יורק, כאורחת הפדרציה היהודית של ניו יורק, לצד ראש העיר אריק אדמס.<ref></ref><ref>https://www.israelhayom.co.il/news/world-news/article/15850453</ref>

== חיים אישיים ==
גולן רווקה ומתגוררת בתל אביב-יפו.

==דיסקוגרפיה==
===סינגלים===
* 2015: "Schastye"
* 2022: "Ghost Town"
* 2022: "Let Me Blow Ya Mind"
* 2023: "Taxi"
* 2023: "Dopamine"
* 2024: "Hurricane"

== קישורים חיצוניים ==

* 

* 
* 
* 

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:רקדניות ישראליות
קטגוריה:רקדנים ישראלים
קטגוריה:משתתפי The Voice
קטגוריה:מתמודדות הכוכב הבא
קטגוריה:מתמודדי הכוכב הבא
קטגוריה:זוכי הכוכב הבא
קטגוריה:נציגי ישראל באירוויזיון
קטגוריה:משתתפי אירוויזיון 2024
קטגוריה:ישראליות שנולדו ב-2003
קטגוריה:ישראלים שנולדו ב-2003